અક્ષય કુમાર પોતાની પત્નીની ’સ્ત્રીઓ વાળી સમસ્યા’ એટલે કે મેંસ્ટ્રુઅલ હાઈજીનની વાત પર એટલો ચિંતિત થઈ જાય છે કે તે આ સમસ્યાનો ઉપાય કરવા માટે પોતે જાતે સેનિટરી પેડ બનવવાનું નક્કી કરી લે છે. પરંતુ એ જે સમયમાં આ પ્રકારનો નિર્ણય લે છે તે સમયગાળો આજથી બહું નહી ફક્ત ૧૬ વર્ષ પહેલાનો જ છે એટલે કે ફિલ્મમાં ૨૦૦૧ની વાત બતાવી છે. તે એવો સમય હતો જ્યારે ટીવી પર કોઈ સેનિટરી પેડની જાહેરાત આવી જાય તો ચેનલ બદલાઈ દેવામાં આવતી હતી. અને તે વિશે કંઈ સવાલ કરવામાં આવે તો સાબુ અથવા બીજી કોઈ જાહેરાત છે એમ કહીને વાતને ટાળી દેવામાં આવતી હતી.